ભાવનગર જિલ્લાના મહુવા વિધાનસભા બેઠક પર 1998થી સતત ત્રણ વખત ભારતીય જનતા પાર્ટીના ધારાસભ્ય રહેલા ડો. કનુભાઇ કળસરિયા વિધિવત રીતે કોંગ્રેસમાં જોડાઇ ગયા છે. મહુવાના સમઢિયાળા બંધારા ખાતેની જમીન નિરમાના સિમેન્ટ પ્લાન્ટ માટે સરકારે ફાળવતા 2008માં લોકોએ તેનો વિરોધ કર્યો અને ડો. કળસરિયાએ આ જન આંદોલનનું નેતૃત્વ કર્યુ અને ભાજપની સરકાર સામે જ અંહિસક આંદોલન શરૂ કર્યું. છેલ્લા ત્રણ દાયકામાં ગુજરાતમાં થયેલુ આ સૌથી મોટુ જનઆંદોલન હતુ. આ સમયે નરેન્દ્ર મોદી મુખ્યમંત્રી હતા. આ આંદોલન પછી ડો. કનુભાઇએ ભાજપ સરકારની નીતિઓ સામે લડત ચાલુ રાખી. 2014માં લોકસભાની ચૂંટણી પહેલા આમ આદમી પાર્ટીમાં જોડાયા. પણ આમ આદમી પાર્ટી ગુજરાતમાં એક સબળ ત્રીજા મોરચા તરીકે ઉભરી આવવામાં નિષ્ફળ રહી. હવે, કનુભાઇ કોંગ્રેસમાં જોડાયા. ડો. કનુભાઇ કળસરિયાએ ન્યૂઝ18 ગુજરાતી સાથે કરેલી વાતચીતના અંશો: